โรงเรียนแก่นนครวิทยาลัย

โรงเรียนแก่นนครวิทยาลัย (Kaennakhon Witthayalai School) เป็นโรงเรียนมัธยมศึกษาขนาดใหญ่พิเศษเทียบเท่าโรงเรียนประจำจังหวัดในจังหวัดขอนแก่น เริ่มก่อตั้งเมื่อ พ.ศ. 2510 และถูกสถาปนาเมื่อวันที่ 16 กันยายน พ.ศ. 2511

**ประวัติโรงเรียน**
โรงเรียนแก่นนครวิทยาลัย จังหวัดขอนแก่น เริ่มก่อตั้งเมื่อเดือนพฤษภาคม พ.ศ. 2510 โดยมี เจือ หมายเจริญ ซึ่งเป็นอาจารย์ใหญ่โรงเรียนขอนแก่นวิทยายนและรักษาการในตำแหน่งครูใหญ่ โรงเรียนแก่นนครวิทยาลัยอีกตำแหน่งหนึ่ง
ในปีแรกเปิดสอน 8 ห้องเรียน มีนักเรียน 280 คน แบ่งเป็นนักเรียนชาย 140 คน และนักเรียนหญิง 140 คน เป็นโรงเรียนมัธยมแบบประสมและเป็นสหศึกษาคือรับทั้งชายทั้งหญิงมาเรียนรวมกัน โดยในสมัยนั้น การจัดการศึกษาในระดับมัธยมศึกษาจะแยกนักเรียนชายให้เรียนในโรงเรียนประจำ จังหวัดชาย (โรงเรียนขอนแก่นวิทยายน), นักเรียนหญิงเรียนในโรงเรียนประจำจังหวัดหญิง (โรงเรียนกัลยาณวัตร) โรงเรียนสหศึกษาคือมีนักเรียนชายและหญิงเรียนรวมกัน ส่วนโรงเรียนมัธยมแบบประสม หมายถึง การเปิดสอนในหลักสูตรที่กว้าง หลากหลาย มีวิชาให้เลือกเรียนได้ตามความรู้ความสามารถที่ตนถนัด (TO EACH HIS OWN ABILITY) มีทั้งวิชาสามัญ วิชาศิลป-ปฏิบัติ (วิชาชีพ) เมื่อจบมัธยมต้นแล้วสามารถจะนำไปศึกษาต่อหรือประกอบอาชีพได้
ในปีแรกที่เปิดการสอนต้องอาศัยโรงเรียนขอนแก่นวิทยายนเรียนไปก่อนพร้อม ๆ กับ โรงเรียนก็เริ่มก่อสร้างไปด้วยจนถึงวันที่ 16 กันยายน พ.ศ. 2511 จึงได้ย้ายมาเรียน ณ สถานที่ปัจจุบัน จึงถือเอาวันนี้เป็นวันเกิดของโรงเรียนด้วย
โรงเรียนแก่นนครวิทยาลัย สังกัดสำนักงานเขตพื้นที่ การศึกษามัธยมศึกษาเขต 25 เดิมมีพื้นที่ 32 ไร่เศษอยู่ห่างจาก ตัวเมืองประมาณ 2 กิโลเมตร เมื่อ พ.ศ. 2518 โรงเรียนได้ ที่ดินราชพัสดุซึ่งเป็นสนามกีฬาจังหวัดอยู่ติดกับโรงเรียนอีก 6 ไร่ 
ใน พ.ศ. 2523 โรงเรียนได้ขอใช้สนามกีฬาจังหวัดในส่วนที่เหลือสร้าง ศูนย์การศึกษานอกโรงเรียน ซึ่งเป็นสนามกีฬาเพิ่มอีก 25 ไร่ รวม พื้นที่ทั้งหมด 63 ไร่ 1 งาน 37 ตารางวา และอีกส่วนหนึ่งเป็นบ้านพัก ครูอยู่นอกบริเวณโรงเรียน จำนวน 12 ไร่ 
โรงเรียนแก่นนครวิทยาลัย เป็นโรงเรียนมัธยมแบบประสมรุ่นแรกของประเทศไทยใน จำนวน 6 โรงเรียน ตั้งขึ้นเมื่อ พ.ศ. 2510 เป็นแบบสหศึกษา ในปีแรกที่เปิด ทำการสอนมี 8 ห้องเรียน นักเรียน จำนวน 280 คน จนกระทั่ง 16 กันยายน พ.ศ. 2511 ได้ย้ายมายังสถานที่ปัจจุบัน 
โรงเรียนถือเอา วันที่ 16 กันยายน ของทุกปีเป็นวันคล้ายวันก่อตั้งโรงเรียน ที่ตั้งเลขที่ 4 หมู่ที่ 2 ถนนเหล่านาดี ตำบลในเมือง อำเภอเมือง ขอนแก่น จังหวัดขอนแก่น ขนาดสถานศึกษา ขนาดใหญ่พิเศษ จำนวนพื้นที่ 63 ไร่ 1 งาน 37 ตารางวา ระดับชั้นที่เปิดสอน ระดับชั้นมัธยมศึกษาปีที่

**หลักสูตรการเรียนการสอน**
โรงเรียนแก่นนครวิทยาลัย จัดการเรียนการสอนแบบสหศึกษา ตั้งแต่ระดับชั้นมัธยมศึกษาปีที่ 1-6 โดยแบ่งแผนการเรียน (ปรับปรุงแผนการเรียน พ.ศ. 2568) ดังนี้

**กลุ่มการเรียนระดับมัธยมศึกษาตอนต้น**
 ห้องเรียนพิเศษโครงการส่งเสริมความเป็นเลิศด้านวิทยาศาสตร์และคณิตศาสตร์ (SMP)- กลุ่มการเรียนวิทยาศาสตร์พลังสิบ (P10)- กลุ่มการเรียนวิทยาศาสตร์ - คณิตศาสตร์- ห้องเรียนพิเศษภาษาจีน (ChP)- ห้องเรียนพิเศษ English Program (EP)- ห้องเรียนพิเศษฟุตบอล (FB)- ห้องเรียนพิเศษโครงการส่งเสริมความเป็นเลิศด้านกีฬา (SP)- ห้องเรียนพิเศษ International Program (IP)

**กลุ่มการเรียนระดับมัธยมศึกษาตอนปลาย**
 ห้องเรียนพิเศษโครงการวิทยาศาสตร์ คณิตศาสตร์ เทคโนโลยี และสิ่งแวดล้อม (SMTE)- ห้องเรียนพิเศษโครงการส่งเสริมความเป็นเลิศด้านวิทยาศาสตร์การแพทย์ (MSP)- ห้องเรียนพิเศษโครงการส่งเสริมผู้มีความสามารถพิเศษทางวิทยาศาสตร์และเทคโนโลยี (พสวท.)- กลุ่มการเรียนวิทยาศาสตร์พลังสิบ- กลุ่มการเรียนวิทยาศาสตร์ - คณิตศาสตร์- กลุ่มการเรียนภาษาอังกฤษ - คณิตศาสตร์- กลุ่มการเรียนภาษาอังกฤษ - ภาษาจีน- กลุ่มการเรียนภาษาอังกฤษ - ภาษาฝรั่งเศส- กลุ่มการเรียนภาษาอังกฤษ - ภาษาเยอรมัน- กลุ่มการเรียนภาษาอังกฤษ - ภาษาญี่ปุ่น- ห้องเรียนพิเศษฟุตบอล (FB)- ห้องเรียนพิเศษโครงการส่งเสริมความเป็นเลิศด้านกีฬา (SP)- ห้องเรียนพิเศษ English Program (EP)- ห้องเรียนพิเศษ International Program (IP)

**พื้นที่และอาคารในสถานศึกษา**
อาคารต่าง ๆ ของโรงเรียนนั้น ประกอบด้วยอาคารเรียน 6 หลัง และอาคารประกอบต่าง ๆ มีดังต่อไปนี้- อาคาร 1 เป็นอาคารเรียน 2 ชั้น ประกอบด้วย สำนักงานผู้อำนวยการ กลุ่มอำนวยการ ห้องแผนงานและนโยบาย ห้องปฏิบัติการคอมพิวเตอร์ ห้องเรียนภาษาต่างประเทศ (เยอรมัน ฝรั่งเศส จีน เวียดนาม) และห้องโสตทัศนศึกษา- อาคาร 3 เป็นอาคารเรียน 3 ชั้น ประกอบด้วย ห้องพักครูกลุ่มสาระการเรียนรู้วิทยาศาสตร์และเทคโนโลยี ห้องปฏิบัติการฟิสิกส์ ห้องปฏิบัติการเคมี ห้องปฏิบัติการชีววิทยา ห้องเรียนดาราศาสตร์ ศูนย์โครงการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยี ภาคตะวันออกเฉียงเหนือ (พสวท.)- อาคาร 4 เป็นอาคารเรียน 3 ชั้น ประกอบด้วย ห้องพักครูกลุ่มสาระการเรียนรู้ภาษาไทย ห้องสมุดภาษาไทย- อาคาร 5 เป็นอาคารเรียน 3 ชั้น ประกอบด้วย ห้องพักครูกลุ่มสาระการเรียนรู้สังคมศึกษา ศาสนา และวัฒนธรรม ห้องเรียนจริยธรรม ห้องพักครูกลุ่มสาระการเรียนรู้สุขศึกษาและพลศึกษา- อาคาร 6 กลุ่มสาระการเรียนรู้ภาษาต่างประเทศ (ภาษาอังกฤษ) เป็นอาคารเรียน 4 ชั้น ประกอบด้วย ห้องเรียนภาษาอังกฤษ ห้องเรียนวิทยาศาสตร์ ห้องเรียนพิเศษระดับชั้น ม.ปลาย และห้องเรียนพิเศษ English Program - อาคาร 7 กลุ่มสาระการเรียนรู้คณิตศาสตร์ เป็นอาคารเรียน 4 ชั้น ประกอบด้วยห้องปฏบัติการวิทยาศาสตร์ ห้องเรียนพิเศษระดับชั้น ม.ต้น และห้องหุ่นยนต์- อาคาร 40 ปี (อาคาร ICT) เป็นอาคารสูง 5 ชั้น ประกอบด้วยกลุ่มบริหารวิชาการ งานทะเบียน ห้องเรียน Inter National Program และห้องประชุม- อาคาร 50 ปี แก่นนครวิทยาลัย เป็นอาคาร 3 ชั้น ประกอบด้วย กลุ่มบริหารงบประมาณ กลุ่มบริหารกิจการนักเรียน ห้องเรียนดาราศาสตร์ ห้องเรียนภาษาจีน และภาษาญี่ปุ่น หอเบิ่งดาวแก่นนคร- อาคาร 60 ปีแก่นนครวิทยาลัย (อยู่ระหว่างการก่อสร้าง)- อาคารคหกรรม เป็นห้องเรียนแนะแนว- อาคารอุตสาหกรรมศิลป์ - อาคารศิลปกรรม- ศาลาลูกเสือ- อาคารบัลเล่ต์- โรงยิมเนเซียม- หอประชุม 2- เรือนพยาบาล- อาคารเกียรติยศ 30 ปี- อาคารศูนย์กีฬา (สนามแบตมินตัน และสนามบาสเก็ตบอล)- หอประชุม 2 ชั้น (อาคารกุชชี่) ห้องฟิตเนส ห้องเรียนนาฏศิลป์ ห้องดนตรีพื้นเมือง และสนามเทเบิลเทนนิส

**รายนามผู้บริหาร**

**คณะสีของโรงเรียนและกีฬาสีของโรงเรียน**
ในแต่ละปีจะมีกีฬาสีภายในประจำปีของโรงเรียน ภายใต้ชื่อ ดอกจานเกมส์ ในกีฬาสีก็จะมีการแข่งขันกีฬา ขบวนพาเหรด และการแข่งขันแสตนเชียร์และเชียร์หลีดเดอร์ โดยแบ่งคณะสีเป็น 6 คณะสี ดังนี้- ██ คณะเฟื่องฟ้า  (สีแดง)- ██ คณะชวนชม  (สีชมพู)- ██ คณะบานบุรี (สีเหลือง)- ██ คณะการเวก  (สีเขียว)- ██ คณะพยับหมอก  (สีฟ้า)- ██ คณะอินทนิล  (สีม่วง)

**สี่จตุรมิตร**
โรงเรียนแก่นนครวิทยาลัย เป็นหนึ่งในสี่สถาบันการศึกษาระดับมัธยมศึกษาในจังหวัดขอนแก่น ในกิจกรรมบาสเกตบอลประเพณีจตุรมิตรเกมส์ ซึ่งเป็นการริเริ่มของคณะครูกลุ่มสาระการเรียนรู้พลศึกษาของโรงเรียนแก่นนครวิทยาลัยและโรงเรียนขอนแก่นวิทยายน ที่เล็งเห็นถึงความสำคัญของการแข่งขันกีฬา อีกทั้งจากการประกวดแข่งขันต่าง ๆ ล้วนแล้วแต่มุ่งเน้นวิชาการเป็นสำคัญอยู่แล้ว จึงมีแนวคิดที่จะจัดการแข่งขันกีฬาเพื่อเชื่อมความสัมพันธ์ระหว่างนักเรียนของทั้ง 4 โรงเรียน ซึ่งล้วนเป็นโรงเรียนขนาดใหญ่และเป็นโรงเรียนมัธยมชั้นนำของจังหวัดขอนแก่น โดยในการจัดการแข่งขันครั้งแรก โรงเรียนแก่นนครวิทยาลัยเป็นเจ้าภาพจัดการแข่งขันในปีการศึกษา 2548 ซึ่งจัดให้มีการแข่งขันกีฬาบาสเกตบอล, การแข่งขันประกวดกองเชียร์-ผู้นำเชียร์แต่ละโรงเรียน (ปัจจุบันปรับเปลี่ยนเป็นโชว์สปีริตเชียร์ ไม่มีการแข่งขัน) และมีการจัดการแข่งขันกีฬาสานสัมพันธ์ระหว่างคณะกรรมการนักเรียนแต่ละโรงเรียน โดยกำหนดจัดขึ้นในช่วงปบายเดือนมกราคม หรือต้นเดือนกุมภาพันธ์ของทุกปี ซึ่งการเป็นเจ้าภาพในการจัดการแข่งขันบาสเกตบอลประเพณีจตุรมิตรเกมส์นั้น เป็นการเวียนระหว่าง 4 โรงเรียน ดังนี้
# โรงเรียนแก่นนครวิทยาลัย
# โรงเรียนสาธิตมหาวิทยาลัยขอนแก่น ฝ่ายมัธยมศึกษา (ศึกษาศาสตร์)
# โรงเรียนขอนแก่นวิทยายน 
# โรงเรียนกัลยาณวัตร
เอกลักษณ์ของกิจกรรมนี้ นอกจากการแข่งขันบาสเกตบอลแล้ว ยังมีการแสดงสปีริตเชียร์ หรือโชว์ศักยภาพเชียร์และผู้นำเชียร์จากทั้ง 4 สถาบัน นอกจากนี้ ยังมีการตั้งชื่อกิจกรรมซึ่งใช้การนับเลขภาษาบาลี เป็นชื่อกิจกรรมตามจำนวนครั้ง เริ่มต้นในครั้งที่ 10 พ.ศ. 2558

**กลุ่มโรงเรียนแก่นนครวิทยาลัย**

**อ้างอิง**

**แหล่งข้อมูลอื่น**
 โรงเรียนแก่นนครวิทยาลัย- area=101725
หมวดหมู่:โรงเรียนในจังหวัดขอนแก่น
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
หมวดหมู่:โรงเรียนที่ก่อตั้งในพ.ศ. 2511